**Dzesēšanas cauruļvadu DN 168 mm izolācijas demontāža un nomaiņa**

**veikalā "Nike" stacijas ēkā Stacijas laukumā 2 k-1, Rīgā**

DARBA UZDEVUMS

1. **Ievads**

VAS “Latvijas dzelzceļš” (turpmāk - Pasūtītājs) pieder stacijas ēka Stacijas laukumā 2 k-1, Rīgā (kad. apzīmējums 01000042004001, SAP 111000002625). Otrajā stāvā veikalā "Nike" samontēti 100 metri DN 168 mm un 20 metri DN 50mm dzesēšanas cauruļvadi. Sliktas kvalitātes izolācijas savienojumu dēļ, kā arī nevalitatīvas pāreju izbūves caur sienām rezultātā vasarā uz caurulēm veidojas un pil kondensāts.

1. **Mērķis**

Veikt nekustamā īpašuma uzlabošanu, sakārtošanu un drošu ekspluatāciju.

Novērst metāla cauruļu koroziju un iespējamos cauruļvadu bojājumus piloša kondensāta dēļ.

1. **Darba uzdevums**

Demontēt veco dzesēšanas cauruļu izolāciju, uzstādīt jaunu saldēšanas izolāciju ar biezumu 20 mm. Noslēgt visas cauruļu ieejas un izejas caur sienām ar ūdensnecaurlaidīgiem savienojumiem. Izolācijas savienojumi jāpielīmē ar 120 mm platu un 20 mm biezu lenti. Cauruļu metāla daļas nedrīkst saskarties ar kronšteinu metāla daļām.

 Veikt sekojošus darbus:

|  |  |  |  |
| --- | --- | --- | --- |
| **Nr. p.k.** | **Darba veids** | **Mērvienība** | **Daudzums** |
| 1. | Demontēt veco izolāciju cauruļvados Dn 168 mm | m | 100 |
| 2. | Samontēt jaunu 20 mm biezu saldēšanas izolāciju cauruļvados Dn 168 mm | m | 100 |
| 3. | Demontēt veco izolāciju cauruļvados Dn 50mm | m | 20 |
| 4. | Samontēt jaunu 20 mm biezu saldēšanas izolāciju cauruļvados Dn 50 mm | m | 20 |
| 5. | Noslēgt visas cauruļu ieejas un izejas caur sienām ar ūdensnecaurlaidīgiem savienojumiem | gab. | 10 |
| 6. | Uz visām izolētajām caurulēm uzstādīt PVC apvalku visā cauruļu garumā. | m | 120 |

 Visi būvdarbi tiek veikti ievērojot tehnoloģiskos procesus, tiek kompleksi risināti un netiek dalīti.

Būvdarbu gaitā, ja būvdarbu apjomi pamatoti palielinās vai samazinās, tiek sastādīts un abpusēji parakstīts Darba apjomu izmaiņu akts, saglabājot piedāvājumā iesniegtās izmaksas. Objekta apsekošana uz vietas kopā ar Pasūtītāja pārstāvi ir obligāta.

Būvdarbus veikt atbilstoši Būvniecības likumam, LBN 221-15 "Ēku iekšējais ūdensvads un kanalizācija", Ministru kabineta 2014.gada 19.augusta noteikumiem Nr.500 „Vispārīgie būvnoteikumi”, LBN 201-15 ”Būvju ugunsdrošība” un citām normatīvo aktu prasībām.

1. **Rezultāts**

Tiek novērsti dzesēšanas cauruļvadu korozijas draudi un kondensāta noplūdes izraisīti negadījumi ar iespējamu īrnieku preču bojājumu.

Veikta nekustamā īpašuma sakārtošana un droša ekspluatācija.

1. **Laiks un resursi**

Darbs par šī darba uzdevuma izpildi tiks veikts uz līguma pamata, kuru noslēgs pasūtītājs - LDz un darba izpildītājs, kas ir atbildīgs par darba uzdevuma 3.punkta sekmīgu un kvalitatīvu izpildi, apakšlīgumu slēgšanu par konsultācijām ar jebkuru citu firmu, institūcijām vai ekspertiem.

Visus ar būvniecības ieceres izstrādāšanu saistītos izdevumus sedz Izpildītājs.

Darbu izpildes termiņš: No līguma parakstīšanas dienas - 30 dienas.

Būvdarbu garantijas laiks – 5 gadi.